Document ID: 32004R1742

KOMISJONI MÄÄRUS (EÜ) nr 1742/2004,
7. oktoober 2004,
millega muudetakse määrust (EMÜ) nr 2235/92, millega kehtestatakse värske piima toodete tarbimistoetuse üksikasjalikud rakenduseeskirjad Kanaari saartel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. juuni 2001. aasta määrust (EÜ) nr 1454/2001, millega kehtestatakse Kanaari saarte jaoks erimeetmed teatavate põllumajandussaaduste ja -toodete suhtes ning tunnistatakse kehtetuks määrus (EMÜ) nr 1601/92 (Poseican), (1) eriti selle artikli 8 lõiget 2,
ning arvestades järgmist:
(1)
Komisjoni määruse (EMÜ) nr 2235/92 (2) artikli 1 lõikes 1 on sätestatud, et abi Kanaari saartel valmistatud värske lehmapiima toodete tarbimiseks inimtoiduna makstakse 12 kuulise ajavahemiku jooksul, maksimaalselt 44 000 tonnilt täispiimalt.
(2)
Hispaania ametiasutuste viimastest hinnangutest nähtub, et tarbimise ülempiir 44 000 tonni ületatakse tõenäoliselt lähemas tulevikus. Niisiis tuleks seda piirmäära suurendada 50 000 tonnini.
(3)
Seetõttu tuleks määrust (EMÜ) nr 2235/92 vastavalt muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2235/92 artikli 1 lõikes 1 asendatakse tonnide arv “44 000” arvuga “50 000”.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. oktoober 2004

Labels: 18
17
19